Timetaksten skal op, og prisen for beboerlicens skal hæves. For det er en hån mod andre københavnere, at vi som kommune støtter, at du skal have en bil parkeret på et offentligt areal.

Målet er at give en så stor prisstigning, så københavnerne vælger bilen fra Ninna Hedeager Olsen, Teknik- og Miljøborgmester i København

Sådan lyder det fra Enhedslistens Ninna Hedeager Olsen, som er teknik- og miljøborgmester i Københavns Kommune.

Beboerlicens i Danmark Beboerlicensen er forskellig i Danmarks storbyer. København: 100-1175 kroner om året Århus: 265 kroner om året Odense: 600 kroner om året Aalborg: 1.000 kroner om året

Hun er derfor kommet med et forslag om at hæve den offentlige beboerlicens, som dækker over den samlede betaling for at parkere på et år. Nu betaler borgerne ned til 100 kroner om året for at kunne parkere på offentlige parkeringspladser. Den pris skal ifølge forslaget stige til 10.000 kroner om året.

- Målet er at give en så stor prisstigning, så københavnerne vælger bilen fra, fordi det simpelthen fylder for meget i gadebilledet, siger Ninna Hedeager Olsen og fortsætter:

- Det er både en rigtig stor udgift for kommunen at have så mange biler, der slider på vejene, og det er rigtig meget plads, vi kunne bruge til meget andet.

Hun jager københavnere ud af byen. Jakob næsager, Konservativ gruppeformand på Københavns Rådhus

Baggrunden for forslaget er den årlige parkeringsredegørelse, som tegner sorte skyer over trængslen. Ifølge redegørelsen er der kommet 2857 nye beboerlicenser til inden for de sidste otte måneder i København.

Støtter ikke forslaget

Men forslaget er bestemt ikke blevet mødt med åbne arme på Københavns Rådhus. For både Socialdemokratiet, Venstre og Konservative mener, det er en dårlig idé og vil ikke bakke op om forslaget.

Jakob Næsager, som er Konservativ gruppeformand på Københavns Rådhus og medlem i teknik- og miljøudvalget synes, det er urimeligt over for københavnerne at kræve så meget for en beboerlicens og kalder det for ekstremt asocialt.

- Hun jager københavnere ud af byen. Københavnerne skal have lov til at bo i København, og hvis de har behov for en bil, skal de også have lov til det, siger han.

Læs også : Enhedslistens spidskandidat i København vil ikke køre i borgmesterbil

Socialdemokraternes gruppeformand på Københavns Rådhus Lars Weiss er også imod forslaget og mener, at parkering skal reguleres efter bilernes miljøforurening.

- Vi ser gerne, at parkeringslicensen differentieres efter, hvor meget en bil forurener. Jo mere den forurener, jo dyrere licens og omvendt jo mindre desto billigere.